Vita:Szalay-Bobrovniczky Kristóf

message: Ezen adatok - törléssel szembeni - korábbi szerkesztés(ek) szerinti visszaállítása az oldalon indokolt.
A történelmi hitelesség jegyében szükséges és fontos az egyes családtagok teljes nevének nemesi előneveikkel együtt történő megjelenítése, tekintettel arra a tényre, hogy ezen személyek születésekor ebben a formában (a praedicatum mint nemesi előnév a családnév részét képezi/képezte) történt a hivatalos anyakönyvezésük az adott korszakban.
A születési és halálozási dátumok megjelenítését nem csak az indokolja, hogy az olvasó egyből el tudja helyezni az adott személyt a történelmi időskálán, hanem hiánypótló is, mert a legtöbb esetben ezen személyek jelenleg nem rendelkeznek önálló bejegyzéssel/oldallal, így csak itt kerülnek rögzítésre ezek az életrajzi adatok. 31.46.242.203 (vita) 2023. február 5., 19:58 (CET)
A felmenők listáját eleve törölni kellene, ez egy Wikipédia-cikk, nem az a célja, hogy Szalay-Bobrovniczky úr rajongói itt tartsák számon a családfáját. Általában életrajzi cikkben a szülők, házastárs, testvérek, gyerekek nevén kívül csak a híres rokonoknak van helye (ez esetben Némethy Bertalannak, akinek már van cikke), a nagyszülők, dédszülők felsorolása már túlzás. A szülők előneve viszont mehetne vissza, ez volt a törvényes teljes nevük. , mit gondolsz? Alensha 2023. február 5., 20:19 (CET)
 A szülők még ma is élnek és nekik már nem volt a hivatalos nevük része a a nemesi előnév. – Csurla vita 2023. február 5., 21:06 (CET)
thread_title:  Felmenő családtagok neveinek pontosítás 

message: Mint korábban @Alensha is említette, Szalay-Bobrovniczky felmenőinek listázása semmilyen információt nem hordoz, nem neves személyek (Némethyn kívül). Többször már törölték, majd visszaállították. Valóban szükség van a déd- és ükszülőkig való családfára? Kunzvogelgesang vita 2023. szeptember 25., 15:51 (CEST)
replies: text: Ükszülőt egyet sem látok. A szöveg már jelentősen lerövidítésre került. Jó háttér ahhoz, hogy lássuk SZBK milyen ember. – Csurla vita 2023. szeptember 25., 15:58 (CEST)
replies: text: :SZBK részéről ez X nemesi elő lehivatkozása jellemrajz, de ezt a saját önéletrajzából is kiolvashatja az ember, szükséges, hogy ez a Wikipédián helyet kapjon? Összehasonlításképp: Esterházy Péternél a nagyapjáig van hivatkozva a család (és ott Magyarország egy miniszterelnökéről beszélünk), Habsburg Györgynél szintén (Magyarország egykori királya), kizárólag a történelmi, társadalmi szempontból releváns alakokra szorítkozva. Szalay Kálmán vagy Bobrovniczky Tamás milyen történelmi, hadtörténeti relevanciával bírnak azon kívül, hogy SZBK huszárságuk okán most a nevüket fényezheti? Kunzvogelgesang vita 2023. szeptember 25., 17:14 (CEST)

text: :Esterházy_Péter#Származása: Esterházy Péternél is dédszülőig van. Habsburg György esetében, aki sohasem volt Magyarország királya a Források szakaszban ükszülőkig szerepelnek az ősök. Csurla vita 2023. szeptember 25., 17:28 (CEST)
replies: text: ::Esterházy esetében a "Családja" szekcióról beszéltem, Habsburg Györgynél a nagyapára illett értelemszerűen a királyi cím (ti. IV Károly). Mindenesetre a kérdésem fennáll: az említett két személynél a feltüntetett felmenők jelentős alakjai a magyar történelemnek. A Szalay-Bobrovniczky család egyik ágáról sem mondható el ugyanez (kivétel a sportszemélyiség). Akkor minek mindet kiírni? Kunzvogelgesang vita 2023. szeptember 25., 18:13 (CEST)
replies: text: :::Itt már egyesek a minisztereket is istenesítik. Keverik a WP-t az origóval vagy a Magyar Nemzettel. Lassan hosszabb lesz a családfa, (meg a kitüntetései, érdemei), mint az életpályája. Azon se csodálkoznák, ha maholnap Hunyadi Mátyásig lenne visszavezetve. M. V. डाक  2023. szeptember 25., 18:32 (CEST)
Szerintem ilyen részletes családfának két esetben van értelme: 1. a cikkalany kizárólag a felmenői miatt ismert, pl. királyi család tagja, önmagában a tevékenysége miatt nem lenne róla cikk, 2. a cikkalanyról önálló tevékenysége miatt is mindenképpen lenne cikk, de munkássága egy fontos részének a család adja a témáját. Fentebb Kunzvogelgesanz mindkettőre hozott közismert példát. Szalay-Bobrovniczkynál viszont nem áll fenn egyik eset sem, nem a családja miatt híres (sőt, a családja nem is híres), és a munkásságára valószínűleg nem hatott annyira, hogy ki a dédapja. A hozzá hasonló cikkalanyok esetében legfeljebb annak van értelme, hogy szülők neve, születési-halálozási éve szerepel, ezen túl max valami általános összefoglaló, hogy „felmenői közt huszártisztek és földbirtokosok voltak”. Kb. ugyanúgy, ahogy Puskás Ferencnél meg van említve, hogy sváb származású, de nincs agyonrészletezve, hogy „az apja is sváb, a nagyapja is sváb, a nagyanyja is sváb és a dédapja is”, plusz nevek-évszámok. Alensha 2023. szeptember 25., 20:23 (CEST)
thread_title:  Felmenők